ร้านกว้างขวาง บรรยากาศน่านั่งมากค่ะ จอดรถได้ริมถนนหน้าร้าน ร้านตกแต่งเหมือนในเทพนิยาย สมกับชื่อร้าน Tree Tales มีโซนด้านนอก ด้านในให้เลือกนั่ง ด้านนอกมีที่นั่งเยอะมาก นั่งชิลกับเพื่อนเยอะๆได้สบาย อาหารจะเน้นไปทางอาหารฝรั่ง มีอาหารไทยบ้างด้านหลังเมนู และมีขนมหวาน เค้ก ให้ทานด้วย วันนี้สั่งขนมกับเครื่องดื่มมา3อย่าง

1.Homemade Lemonade 95฿ บอกพนง.ไปว่าไม่เอาsodaค่ะ ทำออกมาได้รสเปรี้ยวกำลังดี มีเลม่อนฝานในขวดแก้วด้วย ดูน่าทาน ถ้าจุ่มหลอดลงไปลึกๆถึงก้นแก้วจะเจอนำ้ตาลแดง ให้รสหวานพอดีๆ

2.Treasure Hunter 145฿ เป็นนมปั่นรวมกับคาราเมล แล้ววางไอศครีมด้านบน รสนุ่มๆ หอมๆ

3.Mango Panna Cotta 120฿ เป็นพานาคอตต้าที่มีรสมะม่วงปนในเนื้อ เนียนๆ หอมๆ และมีเนื้อมะม่วงสดๆหั่นมาให้ทานร่วมด้วย โรยด้านบนด้วยมะพร้าวเผากรุบๆ อร่อยดีค่ะ

ราคารวม 360฿ ไม่มีservice charge ไม่มีvat ราคาไม่แพงมาก กับบรรยากาศดีๆ น่ามาอีกหลายๆรอบ น้องพนง.มีหลายคน บริการดี ยิ้มแย้ม แจ่มใส ร้านสะอาด นั่งสบาย????